Comp. Achizitii

Nr. 710 /26.04.2024

# MODEL CONTRACT DE EXECUȚIE LUCRĂRI DE REPARATII

nr. ………../………………….

Având ca temei legal:

Legea nr.98/2016 privind achiziţiile publice cu modificările şi completările ulterioare, Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului - cadru din Legea nr. 98/2016 privind achiziţiile publice cu modificările şi completările ulterioare;

s-a încheiat prezentul contract de execuție lucrări de reparatii,denumit în continuare “Contractul”.

Prezentul contract se încheie între:

A.N. "APELE ROMÂNE" - ADMINISTRAŢIA BAZINALĂ DE APĂ CRIŞURI cu sediul in municipiul Oradea, str. Ion Bogdan nr. 35, cod postal 410125, telefon: +40(259) 442 033; +40(259) 443 892 /fax: +40(259) 444 237; +40(259)442 064, CUI 18261602, CIF RO 23782674, cont IBAN RO43TREZ076502201X014959, deschis la Trezorerie Mun. Oradea, reprezentat legal prin ing. PÁSZTOR Sándor– Director si ec. TONCA Maria – Director economic, în calitate de **achizitor/beneficiar/autoritate contractanta** pe de o parte,

şi

SC ……………… ………… avand sediul in ………………, str. ……………….., nr. …, telefon:……………., fax: …………….., număr de înmatriculare ……….., CUI: RO ……………, cont nr. ……………………………………… deschis la Trezoreria ……….., reprezentata prin Administrator/Director ……………………….., în calitate de **executant/contractant/antreprenor**, pe de altă parte.

Au convenit încheierea prezentului Contract, cu respectarea Condiţiilor Contractuale

1. **OBIECTUL CONTRACTULUI**

1.1 Obiectul contractului îl reprezintă Executie lucrari de reparatii ………………………………………………. în conformitate cu prevederile din prezentul Contract, Anexa nr. 1 – Caietul de sarcini, Anexa nr. 2 – Propunerea tehnică, cu dispozițiile legale, aprobările și standardele tehnice, profesionale și de calitate în vigoare.

1.2. Executantul se obligă să execute, să finalizeze lucrările de reparatii si să remedieze orice defecte rezultate în urma executării prezentului contract.

1. **PREŢUL CONTRACTULUI**

2.1 Prețul prezentului contract îl reprezintă suma de ................ lei, fără TVA, la care se adaugă cota legală de TVA conform legii, valoarea totală fiind de …………. Lei.

# DURATA CONTRACTULUI

* 1. Prezentul Contract intră în vigoare la data semnării lui de către ultima parte şi este valabil până la data de 31.12.2024, respectiv pana la îndeplinirea integrală și corespunzătoare a obligaţiilor de către ambele părţi, iar Contractul opereaza valabil intre parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect pe care il produce.
  2. Durata de execuție a lucrărilor de reparatii este de ………….zile, începând cu emiterea ordinului de începere a lucrărilor. Contractul va produce efecte si in perioada de garanție tehnica acordată lucrării, care este de …………luni, incepand de la data recepţiei la terminarea lucrărilor si pana la data recepţiei finale.

# DOCUMENTELE CONTRACTULUI

4.1. Prin documentele contractului se intelege prezentul contract de achiziție de lucrări,Condiţiile Contractuale și următoarele Anexe:

* 1. caietul de sarcini inclusiv clarificările și sau măsurile de remediere aduse până la depunerea ofertelor ce privesc aspectele tehnice și financiare - Anexa 1
  2. propunerea tehnică - Anexa 2 și
  3. propunerea financiară - Anexa 3, inclusiv clarificările din perioada de evaluare;
  4. garanția de bună execuție a contractului -Anexa 4
  5. contractele încheiate cu subcontractanții, după caz - Anexa 5
  6. graficul de execuție; anexa 6
  7. acte aditionale la contract, daca va fi cazul
  8. alte documente aferente contractului, daca va fi cazul.

4.2. În situația unei neconcordanțe dintre documentele contractului şi normele cu caracter imperativ ale legislației aplicabile contractului, vor prevala acestea din urmă. În cazul unor interpretări contradictorii, prevederile contractului prevalează asupra celorlalte documente. Caietul de sarcini prevalează asupra ofertei, iar contractul prevalează asupra amândurora, excepție făcând situațiile în care oferta conține prevederi mai avantajoase pentru autoritatea contractantă. Toate documentele anexate sunt parte integrantă din contract și, sub rezerva celor prevăzute mai sus, sunt considerate ca explicându-se reciproc.

**CONDIŢII CONTRACTUALE**

1. **Definiţii**

În prezentul Contract, cuvintele şi expresiile definite vor avea următoarele semnificaţii:

1.1 “Părţile contractante” - achizitorul și executantul aşa cum sunt acestea numite în prezentul contract.

* 1. „Achizitor” - este beneficiarul Lucrărilor executate în baza Contractului, precum şi succesorii legali ai acestuia. Achizitor are același înteles cu Autoritatea Contractantă/Entitatea Contractantă în înțelesul legislației achizițiilor.
  2. „Executant” - este persoana juridică sau orice asociere de persoane juridice, legal constituită, responsabilă cu realizarea obiectului Contractului.
  3. „Contract” - acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici și una ori mai multe autorități contractante, care are ca obiect execuția de lucrări.
  4. Standard”- o specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, care nu este obligatorie;
  5. “ Specificaţii tehnice” - cerinţe, prescripţii, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesităţii autorităţii contractante;
  6. „Forţa majoră” - orice eveniment extern, imprevizibil, absolut invincibil și inevitabil, care împiedică să fie executate obligaţiile ce le revin părtilor, care nu poate fi creat, controlat sau modificat de către una dintre Părţi, care nu este urmarea faptei acesteia sau a persoanelor pentru care aceasta este ținută a raspunde, eveniment sau circumstanţă pe care Părtile nu ar fi putut să le prevadă înainte, care nu pot fi atribuite vreunei Părţi şi care, odată apărute, nu au putut fi evitate sau depășite de către Părţi, potrivit prezentului contract

și sunt constatate de o autoritate competentă.

* 1. „Reprezentanții Părților” - reprezintă persoanele fizice și/sau juridice desemnate ca atare de către o Parte pentru relația cu cealaltă Parte. Achizitorul are dreptul, în vederea verificării/urmăririi lucrărilor şi reprezentării intereselor acestuia, de a încheia contracte de servicii de consultanţă/supraveghere/dirigenţie de şantier, în condiţiile legii.
  2. „Preţul contractului” - preţul plătibil Executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
  3. “Zi” - zi calendaristică; „an” - 365 de zile.
  4. *„Penalitate contractuală”* - despăgubirea stabilită în contract ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract;
  5. “Data de începere a lucrărilor de execuţie” - înseamnă data precizată în Ordinul de începere a lucrărilor de execuţie emis de Achizitor.
  6. "Durata de Execuţie" înseamnă durata de realizare a lucrărilor de execuţie, conform Graficului general de realizare a investiției, calculată de la Data de începere a lucrărilor;
  7. "Cost" înseamnă toate cheltuielile făcute (sau care urmează să fie făcute) de către Executant, în legătură cu executarea contractului, conform Ofertei.
  8. "Documentele Executantului" - înseamnă calculele, planşe, manuale, modele şi alte documente tehnice (dacă există), furnizate de către Executant conform prevederilor Contractului'
  9. "Utilajele si Echipamentele Executantului " înseamnă toate aparatele, maşinile, vehiculele tehnologice, inclusiv dotări și active necorporale și alte asemenea necesare execuţiei Lucrărilor, dar care nu includ Materialele.
  10. "Ţară" - înseamnă ţara în care este amplasat Şantierul.
  11. "Riscurile Contractului" - înseamnă acele evenimente ce pot influența negativ implementarea Contractului.
  12. "Materiale" înseamnă produse de orice tip (altele decât Echipamentele), care vor fi sau sunt utilizate pentru realizarea lu crărilor care fac obiectul prezentului contract.
  13. "Echipamente" înseamnă maşinile, aparate, utilaje, echipamente tehnologice și funcționale care necesită sau nu montaj, echipamente de transport, inclusiv tehnologic, care vor face sau fac parte din obiectul de investiție ce face obiectul prezentului contract .
  14. ”Amplasament” înseamnă totalitatea suprafețelor pe care se vor executa lucrările permanente, conform autorizației de construire .
  15. „Santier” înseamnă perimetrul delimitat conform proiectului de organizare și de execuție a lucrărilor, ce cuprinde amplasamentul și oricare locuri prevăzute în contract ca fiind parte componentă a Șantierului.
  16. "Lucrări" - înseamnă toate lucrările care urmează să fie realizate de către Executant conform Contractului, precum şi orice modificare a acestora în condiţiile legislației achizițiilor publice/sectoriale.
  17. „Instrucţiunea Achizitorului” - documentul scris, semnat, datat si numerotat, elaborat de Achizitor sau de reprezentantul acestuia, daca este cazul, cu caracter obligatoriu pentru Executant, cu privire la îndeplinirea obligaţiilor din contract.
  18. „Perioada de garanţie” - perioadă de timp cuprinsă între data recepţiei la terminarea lucrărilor si data recepţiei finale, a cărei durată se stabilește prin contract și în cadrul căreia Executantul are obligaţia înlăturării pe cheltuiala sa a tuturor defectelor apărute datorită nerespectării clauzelor şi specificaţiilor contractuale, a reglementarilor tehnice aplicabile sau a folosirii de materiale, instalatii, subansamble etc. necorespunzatoare.
  19. “Diverse şi neprevăzute” - reprezintă procentul de..... % din prețul contractului de achiziţie publica, reglementat în Sectiunea a 5-a, pct.5.3 din Anexa 6 a H.G. nr. 907/2016, destinat acoperirii eventualelor modificări aparute pe parcursul derulării contractului, necuprinse în lucrările contractate iniţial şi preţul contractului, modificări ce pot fi incidente in perioada de valabilitate a contractului şi nu reprezintă modificări substanţiale ale acestuia şi care se plătesc Executantului, numai dacă acestea au făcut obiectul unui act adiţional de modificare a contractului, semnat de părţi.
  20. ”Subcontractant” - înseamna orice operator economic care nu este parte a prezentului contract şi care execută anumite părţi ori elemente ale lucrărilor sau ale construcţiei ori îndeplinește activităţi care fac parte din obiectul prezentului contract răspunzând în fata executantului de organizarea şi derularea tuturor etapelor necesare în acest scop.
  21. „Abandon” - înseamnă acțiunea Executantului prin care întrerupe nejustificat Lucrările de execuție sau retrage nejustificat Personalul/Utilajele/Echipamentele și lasă nesupravegheat Amplasamentul/Șantierul.
  22. “Teste” - înseamna toate testele care sunt specificate în documentele proiectului obligatorii pentru executarea corectă și conformă a proiectului
  23. “Probe” - înseamna toate încercările și determinările dispuse de Achizitor sau împuterniciții acestuia ori de câte ori este necesar sau dacă există suspiciuni în privința calității materialelor sau a calității lucrărilor executate.

# Interpretări

În prezentul contract, cu excepţia unei prevederi contrare, cuvinte la forma singular vor include forma de plural şi vice versa, acolo unde acest lucru este permis de context.

# Prioritatea Documentelor

In situația în care, în cursul executării obligaţiilor contractuale, intervin conflicte/contradicții între prevederile propunerii tehnice si cele ale Caietului de Sarcini, vor prevala prevederile Caietului de Sarcini.

# Legea

Legea Contractului este legea română.

# Comunicarea

* 1. Limba contractului este limba română.
  2. În orice situaţie în care este necesară emiterea de înştiinţări, instrucţiuni sau alte forme de comunicare de către o parte, dacă nu este specificat altfel, aceste comunicări vor fi redactate în limba română urmând a fi transmise celeilalte părți cu celeritate, fără a fi reţinute sau întârziate în mod nejustificat.
  3. Orice comunicare între părţi, referitoare la îndeplinirea prezentului contract se face în scris.
  4. Orice document scris trebuie înregistrat atât în momentul transmiterii, cât şi în momentul primirii. Comunicările dintre părţi se pot face şi prin e-mail, fax, în măsura în care aparatura utilizată are capacitatea tehnica de a confirma expedierea, respectiv primirea documentelor.

# Achizitorul / Autoritatea contractanta / Beneficiarul

* 1. Dreptul de Acces pe Amplasament

Achizitorul va pune la dispoziţie amplasamentul cel mai târziu la data emiterii Ordinului de incepere a lucrărilor. Predarea amplasamentului se va face prin proces - verbal de predare - primire amplasament liber de orice sarcini care împiedică aducerea la îndeplinire a obiectului prezentului contract.

# Autorizaţii şi Acorduri

Achizitorul are obligația de a furniza Executantului toate autorizațiile și avizele obținute în scopul execuției lucrărilor, cu excepția celor care cad în sarcina executantului conform Caietului de sarcini, conform prevederilor legale, dacă nu s -a prevăzut altfel în Caietul de sarcini. Achizitorul va asigura asistența, dacă este cazul, pentru obținerea de către Executant a oricăror acorduri, avize și autorizații sau aprobări necesare potrivit legislației în vigoare, în scopul îndeplinirii prevederilor contractului.

# Instrucţiuni emise de către Achizitor

Executantul va respecta și executa toate instrucţiunile emise de către Achizitor cu privire la execuţia Lucrărilor, inclusiv suspendarea execuţiei tuturor Lucrărilor sau a unei părţi a acestora, la simpla Notificare a Achizitorului.

În ipoteza în care Executantul consideră instrucţiunile Achizitorului nejustificate sau de natura a-i produce prejudicii, va formula în scris obiecțiunile sale, în termen de 5 zile de la comunicarea instrucţiunii. Transmiterea acestor obiecţiuni nu suspendă executarea instrucţiunilor respective cu exepţia situaţiei în care aplicarea instrucţiunii ar conduce la încălcarea normelor legale imperative şi ar putea duce la angajarea răspunderii contractuale, delictuale sau penale a Executantului.

# Aprobări

Nicioaprobare, consimţământ sau absenţa unor observaţii ale Achizitorului nu vor exonera Executantul de obligaţiile sale.

In privinţa obligaţiilor si drepturilor părților, izvorâte din încheierea prezentului Contract, în nicio împrejurare, tăcerea nu are valoarea juridica a consimtamantului.

# Notificări/Comunicări

* + 1. În interesul prezentului contract, orice notificare/comunicare între părţi va fi considerată valabil îndeplinită dacă va fi transmisă celeilalte părţi la adresa menţionată în prezentul contract, în scris prin serviciul poştal, prin scrisoare recomandată cu confirmare de primire, înregistrate direct la registratura achizitorului/executantului, fax, e-mail.

6.5.2 Orice document scris trebuie înregistrat atât în momenul transmiterii, cât și în momentul primirii.

6.5.3 În cazul în care comunicarea/notificarea va fi sub formă de fax, e-mail comunicarea se consideră primită de destinatar în prima zi lucrătoare celei în care a fost expediată, doar dacă a fost confirmată în scris și înregistrată. Comunicările/notificările verbale nu sunt luate în considerare de nici una din părţi dacă nu sunt consemnate prin una din modalităţile mai sus prevăzute.

# Reprezentantul Achizitorului

* + 1. Achizitorul poate numi/angaja o persoană juridică sau fizică pentru a îndeplini anumite îndatoriri. Aceste persoane sunt nominalizate/desemnate de Achizitor şi comunicate Executantului. Achizitorul va inştiinţa Executantul cu privire la autoritatea şi îndatoririle delegate Reprezentantului/Reprezentanţilor Achizitorului.
    2. Achizitorul va notifica în scris Executantul cu privire la identitatea reprezentanţilor săi atestaţi profesional pentru urmarirea executării lucrărilor si care ii reprezintă legal interesele.

# Executantul / Contractantul

***Obligațiile Executantului***

* 1. Pe lângă obligațiile stabilite prin prezentul Contract, Executantului îi revin toate obligațiile prevăzute la art. 25 din Legea nr. 10/1995 privind calitatea în construcții, republicată, cu modificările și completările ulterioare. Acesta va executa, testa si termina Lucrările în conformitate cu prevederile Contractului si instrucţiunile Achizitorului si va remedia orice defecte ale Lucrărilor. Executantul va asigura în totalitate supravegherea, forţa de muncă, Materialele, Echipamentele şi Utilajele necesare execuţiei Lucrărilor, fie provizorii, fie definitive.
  2. Executantul garantează că la data recepţiei lucrarea executată va avea cel puţin caracteristicile tehnice și calităţile solicitate de Achizitor în Caietul de sarcini și declarate de către executant în propunerea tehnică, va corespunde reglementărilor tehnice în vigoare şi nu va fi afectată de vicii aparente și/sau ascunsecare ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.
  3. La semnarea prezentului contract, Executantul are obligaţia de a prezenta Achizitorului, spre aprobare, graficul general de realizare a investiţiei, actualizat, atât fizic cât și valoric.(Anexa 6).
  4. Executantul are obligaţia de a respecta graficul general de realizare a investitiei (Anexa 6). Progamul de control al obiectivului de investitii se intocmeste de Executant avand obligaţia să-l respecte potrivit prevederilor legale.
  5. Executantul este pe deplin și singur responsabil pentru conformitatea, stabilitatea şi siguranţa tuturor lucrarilor executate pe şantier, precum şi pentru procedeele de execuţie utilizate, cu respectarea prevederilor şi reglementărilor legale din domeniul construcţiilor. Nicio aprobare, consimțământ sau absenţă a unor observaţii ale Achizitorului nu vor exonera Executantul de obligaţiile sale. Achizitorul nu va fi responsabil pentru niciun fel de daune -interese sau compensaţii datorate potrivit legii sau contractului, ca urmare a unui accident ori prejudiciu adus unui muncitor sau altei persoane.
  6. Executantul are obligaţia de a pune la dispoziţie Achizitorului caietele de măsurători (ataşamentele) şi, după caz, orice alte documente pe care Executantul trebuie să le întocmească sau care sunt cerute de Achizitor.
  7. Lucrările suplimentare față de cele contractate, considerate necesare de către Executant, nu pot fi demarate sau executate fără modificarea prin Act adiţional a prezentului contract în condiţiile art.22 din acesta. În lipsa actului adiţional de modificare a contractului, Executantul nu are dreptul să solicite plata valorii respectivelor lucrări.
  8. Executantul este responsabil de buna execuție a lucrărilor contractate, precum şi de furnizarea tuturor echipamentelor, instrumentelor, dispozitivelor, utilajelor şi resurselor umane necesare în vederea îndeplinirii obligaţiilor contractuale. Executantul are obligația mobilizării de resurse suplimentare în cazul în care progresul fizic al lucrărilor executate nu corespunde celui asumat prin planul de execuție aprobat de beneficiar.
  9. În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, Executantul are obligaţia să rectifice eroarea constatată, pe cheltuiala sa.
  10. Pe parcursul execuţiei lucrărilor, al remedierii viciilor ascunse sau deficientelor constatate în cadrul perioadei de garanţie, Executantul are obligaţia:

1. de a asigura securitatea persoanelor a căror prezenţă pe şantier este autorizată;
2. de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, în cazul în care sunt necesare sau au fost solicitate de către Achizitor sau de către alte autorităţi competente, în scopul protejării lucrărilor sau al asigurării confortului riveranilor;
3. de a lua toate măsurile pentru protecţia mediului în conformitate cu acordul de mediu emis, pe şi în afara şantierului şi pentru a evita orice pagubă sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru;
4. de a asigura calitatea corespunzătoare a tuturor materialelor puse în operă, în conformitate cu Proiectul tehnic si detaliile de execuţie aprobate de Achizitor şi de a nu modifica soluţiile tehnice sau tehnologice, ori de a înlocui materiale şi echipamente cu altele de o calitate diferită faţă de prevederile proiectului. In orice situaţie Executantul nu va putea proceda la eventuale înlocuiri de tehnologii, echipamente sau materiale decât cu aprobarea prealabilă a Achizitorului, în condițiile legii.
5. de a nu stânjeni inutil sau abuziv accesul si confortul riveranilor si de a nu restricţiona utilizarea căilor de acces prin folosirea şi ocuparea drumurilor şi a trecerilor publice sau private care deservesc proprietăţile aflate în posesia sau proprietatea Achizitorului sau a oricărei alte persoane, cu excepţia zonei prevăzute pentru organizare de şantier;
6. de a evita acumularea de obstacole inutile pe şantier;
7. de a retrage orice utilaje, echipamente, instalaţii şi materiale aflate în surplus; Executantul are dreptul de a menține pe şantier până la semnarea procesului verbal de recepţie la terminarea lucrărilor numai acele materiale, echipamente, utilaje, instalaţii sau lucrări provizorii, care îi sunt necesare în scopul îndeplinirii obligaţiilor sale;
8. de a aduna şi de a îndepărta de pe şantier dărâmăturile, molozul sau lucrările provizorii de orice fel, care nu mai sunt necesare;
9. de a delimita perimetrul si de a monta panouri de identificare la intrarea in şantier, conform modelelor primite de la Achizitor si in conformitate cu planul de organizare de şantier, aprobat de Achizitor;
10. de a asigura accesul reprezentantului Achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse;
11. de a monta panoul de personalizare conform indicaţiilor pe care le va primi de la Achizitor;
12. de a remedia lucrările cuprinse in situatiile de lucrări comunicate si care au făcut obiectul obiectiunilor si respingerilor Achizitorului si sa nu factureze aceste lucrări decât ulterior remedierii solicitate si in temeiul unui proces verbal încheiat cu reprezentantul împuternicit al achizitorului, atestând remedierea respectivelor lucrări ;
13. de a conserva lucrările executate in ipoteza sistării lucrărilor, oricare ar fi motivul acestui eveniment;
14. de a instiinţa anterior si imediat Achizitorul asupra iminentei depăşiri a termenelor convenite, oricare ar fi cauza respectivei intârzieri.
15. de a respecta legislația referitoare la vestigii, monede, artefacte, obiecte de valoare sau antichități, monumente istorice, orice alte articole de interes arheologic. Executantul va obține în numele Achizitorului toate autorizațiile și certificatele necesare și va asigura supravegherea din punct de vedere arheologic a lucrărilor.
    1. Executantul este responsabil pentru menţinerea în bună stare a lucrărilor executate, materialelor, echipamentelor şi instalaţiilor care urmează să fie puse în operă, de la data primirii ordinului de începere a lucrărilor si până la data semnării procesului-verbal de recepţie la terminarea lucrărilor si predarea -primirea obiectivului realizat.
    2. Executantul va lua toate masurile necesare pentru păstrarea curăţeniei carosabilului si cailor de acces.
    3. Executantul va despăgubi Achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu nerespectarea obligaţiilor prevăzute în contract, pentru care responsabilitatea revine Executantului.
    4. Executantul are obligaţia de a utiliza drumurile sau podurile ce comunică cu sau sunt pe traseul şantierului potrivit destinației și constrângerilor lor funcţionale şi de a preveni deteriorarea sau distrugerea acestora prin traficul propriu sau al oricăruia dintre subcontractaţii săi.
    5. Executantul va selecta traseele, va alege şi va folosi vehiculele, va limita şi va repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau a altora asemenea, de pe şi pe şantier, să fie adecvat parametrilor tehnici constructivi ai cailor utilizate, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.
    6. În cazul care, locul de realizare a lucrărilor, impune utilizarea de către Executant a transportului pe apă, atunci prevederile de la alineatele anterioare vor fi interpretate în maniera în care prin “drum" se înţelege inclusiv ecluza, doc, dig sau orice altă structură aferentă căii navigabile şi prin “vehicul” se înţelege orice ambarcaţiune, iar prevederile respective se vor aplica în consecinţă.
    7. În cazul în care se produc deteriorări sau distrugeri ale oricărui pod, tunel sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, Executantul are obligaţia de a despăgubi Achizitorul împotriva tuturor reclamaţiilor privind avarierea respectivelor poduri sau drumuri.
    8. In situatia prevăzută la alineatul anterior, Executantul este responsabil şi va plăti consolidarea, modificarea sau îmbunătăţirea, podurilor/drumurilor distruse sau deteriorate.
    9. Costurile pentru racordarea si consumul de utilităţi, precum şi cel al contoarelor sau al altor aparate de măsurat se suportă de către Executant pe durata existenţei şantierului.
    10. Executantul răspunde pentru viciile ascunse ale construcţiei, în conformitate cu prevederile legale în vigoare si potrivit prezentului contract.
    11. La finalizarea lucrărilor de construcţie Executantul are obligaţia de a preda Achizitorului documentaţia de funcţionare a echipamentelor autorizate de Inspecţia de Stat pentru Controlul Cazanelor, Recipientelor sub Presiune si Instalaţiilor de Ridicat (ISCIR) acolo unde este cazul și documentele necesare întocmirii Cărții tehnice a construcţiei, întocmită potrivit legislaţiei în vigoare, prin colaborare cu Achizitorul. Daca este cazul, odată cu cartea tehnica, Executantul va preda Achizitorului si documentaţiile de funcţionare si/sau autorizare ale echipamentelor achiziţionate si montate potrivit contractului.
    12. Executantul garantează că a realizat instructajul personalului ce urmează să execute lucrări pe viitorul Amplasament, necesar desfăşurării în bune condiţii a activităţii sale şi a luat toate măsurile impuse de legislaţia în vigoare privind respectarea regulilor referitoare la condiţiile şi normele de securitate și sănătate în muncă. Executantul este singurul responsabil pentru eventuale daune cauzate de nerespectarea cerințelor de securitate și sănătate în muncă, în conformitate cu legislația în vigoare.
    13. Executantul va respecta legile ţării în care se realizează Lucrările, va emite toate înştiinţările şi va plăti toate taxele care îi revin ca obligație, conform prevederilor legale în vigoare.
    14. Executantul are obligația să notifice achizitorului data la care va acoperi lucrările ce devin ascunse. Notificarea va fi transmisă achizitorului cu cel puțin 48 de ore înainte de data la care va acoperi lucrările.
    15. Achizitorul, prin reprezentantul său împuternicit, are obligaţia de a se prezenta în cel mai scurt timp posibil, dar nu mai mult de 5 zile de la notificarea primită din partea Executantului, în vederea încheierii actelor legale pentru lucrările ce devin ascunse.
    16. Achizitorul are obligaţia de a pune Executantului la dispoziţie întreaga documentaţie necesară pentru îndeplinirea Contractului, într-un exemplar, la termenele stabilite prin graficul de îndeplinire a contractului.
    17. Controlul în faze determinante se realizează de către autoritățile competente, conform prevederilor legale, după caz.

# Perioada de garanţie acordată lucrărilor

8.1.Executantul are obligaţia legală de garantare a calităţii materialelor, echipamentelor și lucrărilor de construcţii executate, conform Legii nr. 10/1995 privind calitatea in constructii, republicată, coroborate cu prevederile Codului civil privind condiţiile și termenele stabilite pentru descoperirea viciilor ascunse și promovarea acţiunii în daune.

8.2.Obligaţia de garanţie a Executantului subzistă în temeiul legii, și față de subdobânditorii dreptului de proprietate asupra construcţiilor.

8.3.Perioada de garanţie curge de la data recepţiei la terminarea lucrărilor, până la recepţia finală si este de ………….de luni de la finalizarea receptiei la terminarea lucrarilor.

8.4.In perioada de garanţie Executantul are obligaţia, în urma dispoziţiei date de Achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea Clauzelor contractuale pe cheltuiala proprie.

8.5.Obligaţia legala de garanţie a Executantului pentru lucrările executate impune remedierea tuturor defectelor constatate în termenul legal de garanţie, exceptate fiind cele produse din culpa Achizitorului, a prepusilor sai sau a persoanelor pentru care acesta este ținut să răspundă. Defectele şi lipsurile constatate de Achizitor, în perioada de garanţie, trebuie aduse la cunoştinţa Executantului, iar acesta, în termen de 48 de ore de la primirea notificării, este obligat să trimită reprezentantul său la faţa locului şi sa remedieze defecţiunea în cel mai scurt timp posibil, potrivit naturii și gravității defecţiunii. Remedierea defectelor va fi urmată, obligatoriu, de o recepție cantitativă și calitativă a lucrărilor, va fi consemnată într-un proces verbal/notă de constatare încheiat între Părți.

8.6.Intervenţiile efectuate în perioada de garanţie, aflate în sarcina Executantului, se realizează pe cheltuiala acestuia, în cazul în care ele sunt necesare ca urmare a:

* + 1. utilizării de materiale, instalaţii sau a unei manopere neconforme cu prevederile contractului și/sau cu prevederile documentației tehnico-economice;
    2. unui viciu de concepţie, acolo unde proiectantul este responsabil de proiectarea unei părţi din lucrare, proiect însuşit de Executant și pe care acesta nu l-a adus la cunoștința achizitorului în timpul executării lucrărilor;
    3. neglijenţei sau neîndeplinirii de către Executant a oricăreia dintre obligaţiile explicite sau implicite care îi revin în baza contractului.

8.7.În cazul în care Executantul nu execută lucrările prevăzute in aceasta clauza, Achizitorul este liber să contracteze cu terti executanţi, conform legislației achizițiilor*,* execuţia acestor lucrări, urmând ca preţul lor sa fie recuperat de către Achizitor de la Executant sau reţinut din sumele cuvenite acestuia sau din garanţia de buna execuţie.

8.8 Executantul are obligaţia de a despăgubi Achizitorul împotriva oricăror:

1. reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru ori în legătură cu execuţia lucrărilor sau încorporate în acestea; şi
2. daune-interese, costuri, taxe şi cheltuieli de orice natură, cu excepţia situaţiei în care o astfel de dauna rezultă din respectarea Caietului de sarcini întocmit de către Achizitor.

# Reprezentantul Executantului şi înlocuirea personalului de specialitate nominalizat

* 1. Executantul va transmite Achizitorului, pentru aprobare, numele şi referinţele persoanei autorizate să primească instrucţiuni în numele său.
  2. Executantul va notifica în scris Achizitorului identitatea reprezentanţilor săi atestaţi profesional pentru urmarirea executării lucrărilor, şi anume a responsabilului tehnic cu execuţia sau, dacă este cazul, a altei persoane fizice sau juridice atestate potrivit legii si care ii reprezintă legal interesele.
  3. Înlocuirea personalului de specialitate nominalizat pentru îndeplinirea contractului se realizează numai cu acceptul Achizitorului şi nu reprezintă o modificare substanţială a contractului, aşa cum este aceasta definită in legislaţia privind achiziţiile, decât în următoarele situaţii:

1. noul personal de specialitate nominalizat pentru îndeplinirea contractului nu îndeplineşte cel puţin criteriile de calificare prevăzute în cadrul documentaţiei de atribuire (daca este cazul aplicarii unor astfel de criterii de eligibilitate) ;
2. noul personal de specialitate nominalizat pentru îndeplinirea contractului nu obţine cel puţin acelaşi punctaj ca personalul propus la momentul aplicării factorilor de evaluare ( daca este cazul aplicării unor astfel de factori)
   1. In situaţiile prevăzute mai sus, Executantul are obligaţia de a transmite pentru noul personal documentele solicitate prin documentaţia de atribuire fie în vederea demonstrării îndeplinirii criteriilor de calificare/selecţie stabilite, fie în vederea calculării punctajului aferent factorilor de evaluare.

# Subcontractarea

* 1. Subcontractarea
     1. La încheierea Contractului sau atunci cand se introduc noi subcontractanti, este obligatorie furnizarea catre Achizitor a contractelor încheiate de catre Executant cu subcontractantii nominalizaţi în ofertă sau declaraţi ulterior, astfel încât activitătile ce revin acestora, precum și sumele aferente prestaţiilor, sa fie cuprinse în Contract devenind anexe ale acestuia. Ele trebuie sa cuprindă obligatoriu, însa fără a se limita: denumirea subcontractanților, reprezentanţii legali ai noilor subcontractanti, datele de contact, activitătile ce urmează a fi subcontractate, valoarea aferenta prestaţiilor, opţiunea de a fi plătiţi direct de către Achizitor opţiunea de cesionare a contractului în favoarea Achizitorului, dacă este cazul, in condițiile legii.
     2. Executantul are dreptul de a înlocui/implica noi subcontractanți în perioada de execuţie a Contractului, cu condiţia ca schimbarea să nu reprezinte o modificare substanţială a acestuia, în conformitate cu cele prevăzute expres de legislaţia în vigoare privind achiziţiile publice.
     3. Executantul nu va avea dreptul de a înlocui/implica niciun subcontractant, în perioada de execuţie a contractului fără acordul prealabil al Achizitorului. Orice solicitare privind înlocuirea/implicarea de noi subcontractanți va fi înaintată de către Executant în vederea obţinerii acordului Achizitorului într-un termen rezonabil și care nu va putea fi mai mic de 15 zile înainte de momentul începerii activității de către noii subcontractanți.
     4. In situația prevăzută la pct. 10.1.2., Executantul poate înlocui/implica subcontractanții în perioada de execuţie a contractului, în următoarele cazuri:
        1. înlocuirea subcontractantilor nominalizaţi în oferta şi ale căror activități au fost indicate în aceasta ca fiind realizate de subcontractanți;
        2. declararea unor noi subcontractanti, ulterior semnării contractului, in condiţiile in care lucrările ce urmeaza a fi subcontractate au fost prevăzute in oferta, fara a se indica iniţial opţiunea subcontractarii acestora.
        3. renunţarea de către subcontractanți
        4. retragerea subcontractantilor din contract de către Executant.
     5. In vederea obţinerii acordului Achizitorului, noii subcontractanti sunt obligaţi sa prezinte:
* o declaraţie pe proprie răspundere prin care își asumă prevederile caietului de sarcini, propunerea tehnică şi financiară depusa de către Executant la ofertă, pentru activitățile supuse subcontractării,
* contractele de subcontractare încheiate între Executant și noii subcontractanți ce vor cuprinde obligatoriu și fără a se limita la acestea, informaţii cu privire la activitățile ce urmează a fi subcontractate, datele de contact și reprezentanţii legali, valoarea aferentă activității ce va face obiectul contractului, opţiunea de a fi plătiţi direct de către Achizitor, dacă este cazul,
* certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică
  + 1. Dispoziţiile privind înlocuirea/implicarea de noi subcontractanți nu diminuează în nicio situație răspunderea Executantului în ceea ce priveşte modul de îndeplinire a Contractului.
    2. In vederea finalizării Contractului, Achizitorul poate solicita, în condiţiile legislației achizițiilor, iar Executantul se obligă să cesioneze în favoarea Achizitorului, contractele încheiate cu subcontractantii acestuia, Executantul obligându-se totodată să introducă în contractele sale cu subcontractorii clauze în acest sens. Intr-o asemenea situație Contractul va fi continuat de subcontractanți. Dispoziţiile privind cesiunea contractului de subcontractare nu diminuează în nicio situație raspunderea Executantului față de Achizitor în ceea ce priveşte modul de îndeplinire a Contractului.
    3. Achizitorul poate proceda la rezilierea unilaterală a contractului, fară efectuarea vreunei alte formalităţi şi fără intervenţia instanţei de judecată, în situaţia în care Executantul subcontractează/cesionează cu încălcarea prevederilor legislaţiei în vigoare, drepturile şi obligaţiile sale.

# 10.2 .Plata directă către subcontractanti

10.2.1. Achizitorul poate efectua plaţi corespunzătoare părții/părților din Contract îndeplinite de către subcontractanti dacă aceştia si-au exprimat în mod expres această opţiune, conform dispozitiior legale aplicabile privind achiziţiile publice.

10.2.2. In aplicarea prevederilor pct. 10.2.1. subcontractantii își vor exprima la momentul nominalizării lor în oferta si oricum nu mai târziu de data încheierii Contractului, sau la momentul introducerii acestora în Contract, după caz, opţiunea de a fi platiti direct de către Achizitor.

10.2.3. Achizitorul efectuează plăţile directe către subcontractantii agreaţi doar atunci când prestatia acestora este confirmata prin documente agreate de toate cele 3 parti, respectiv Achizitor, Executant si subcontractant sau de Achizitor si subcontractant atunci cand, in mod nejustificat, Executantul blocheaza confirmarea executării obligaţiilor asumate de subcontractant.

10.2.4. In aplicarea prevederilor pct. 10.1.7 Acordul părtilor se poate materializa prin încheierea unui act adiţional la contract între Achizitor, Executant si Subcontractant atunci când contractul de subcontractare este cesionat Achizitorului;

# Terţul Sustinator (daca este cazul)

* 1. Prezentul contract reprezintă și contract de cesiune a drepturilor litigioase ce rezultă din încălcarea obligaţiilor ce îi revin terțului susținător în baza angajamentului ferm, anexa la prezentul contract. Cu titlu de garanţie, prin semnarea prezentului contract, Executantul consimte că Achizitorul se poate substitui în toate drepturile sale, rezultate în urma încheierii angajamentului ferm, putând urmări orice pretenție la daune pe care acesta ar putea să o aibă împotriva terțului susținător pentru nerespectarea obligaţiilor asumate de către acesta.
  2. In cazul în care Executantul este în imposibilitatea derulării prezentului contract, respectiv pentru partea de contract pentru care a primit susţinere din partea terțului în baza angajamentului ferm, terțul susținător este obligat a duce la îndeplinire acea parte a contractului care face obiectul respectivului angajament ferm. Înlocuirea Executantului iniţial cu terțul susținător, nu reprezintă o modificare substanţiala a contractului în cursul perioadei sale de valabilitate și se va efectua prin semnarea unui act adiţional la contract și fără organizarea unei alte proceduri de atribuire.

# 12.Garanţia de bună execuţie

12.1.Executantul va furniza Achizitorului, în termen de 5 zile lucrătoare de la data semnării contractului, o Garanţie de Bună Execuţie constituită conform legii, pentru realizarea corespunzătoare a Contractului. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică.

12.2.Cuantumul Garanţiei de Bună Execuţie a contractului reprezintă 5% din preţul contractului, fără TVA, respectiv ………………….lei şi se va constitui conform art. 154 din Legea 98/2016, prin:

a)virament bancar;

b) instrumente de garantare emise în condiţiile legii astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii) asigurări de garanţii emise:

– fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

– fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) depunerea la casierie a unor sume în numerar dacă valoarea este mai mică de 5.000 lei;

d) reţineri succesive din sumele datorate pentru facturi parţiale;

e) combinarea a două sau mai multe dintre modalităţile de constituire prevăzute la lit. a)-c).

- In cazul constituirii prin reţineri succesive din sumele datorate pentru facturi parţiale, contractantul are obligaţia de a deschide un cont la dispoziţia autorităţii contractante, la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către contractant în contul de disponibil astfel deschis va fi de 0,5% din preţul contractului de achiziţie publică, fără TVA. Pe parcursul îndeplinirii contractului de achiziţie publică, autoritatea contractantă urmează să alimenteze contul de disponibil prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în contractul de achiziţie publică şi va înştiinţa contractantul despre vărsământul efectuat, precum şi despre destinaţia lui. Din contul de disponibil deschis la Trezoreria Statului pe numele contractantului pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a autorităţii contractante în favoarea căreia este constituită garanţia de bună execuţie. Contul de disponibil prevăzut mai sus este purtător de dobândă în favoarea contractantului.

12.3.În cazul în care pe parcursul executării contractului, se suplimentează valoarea acestuia, executantul are obligaţia de a completa garanţia de bună execuţie în corelaţie cu noua valoare a contractului de achiziţie publică, în termen de 5 zile lucrătoare de la data semnării actului adiţional de modificare a valorii contractului.

12.4.Executantul se va asigura că Garanţia de Bună Execuţie este valabilă şi în vigoare până la finalizarea Lucrărilor de către acesta şi remedierea oricăror defecte, fiind inclusă și perioada de garanție acordată lucrărilor ce fac obiectul contractului.Dacă termenii Garanţiei de Bună Execuţie specifică data de expirare a acesteia, iar Executantul nu este îndreptăţit să obţină Procesul verbal de recepție finală cu 28 de zile înainte de data de expirare a garanţiei, executantul va prelungi valabilitatea Garanţiei de Bună Execuţie până când Lucrările vor fi terminate şi toate defectele remediate.

12.5.Achizitorul va executa Garanţia de Bună Execuţie, în eventualitatea în care:

1. Executantul nu reuşeşte să prelungească valabilitatea Garanţiei de Bună Execuţie, aşa cum este prevăzut la pct.12.4, situaţie în care Achizitorul poate revendica întreaga valoare a Garanţiei de Bună Execuţie;
2. Executantul nu reuşeşte să remedieze un defect în termenul prevăzut în Caietul de sarcini/instrucţiune/procese-verbale/note de constatare
3. Oricând pe parcursul îndeplinirii Contractului, în limita prejudiciului creat, în cazul în care Executantul nu îşi îndeplineşte, îndeplinește cu întârziere sau nu îndeplinește corespunzător oricare dintre obligaţiile asumate prin Contract.

12.6. Anterior emiterii unei pretenţii asupra Garanţiei de Bună Execuţie, Achizitorul are obligaţia de a notifica atât Executantului cât şi emitentului instrumentului de garantare pretenţia sa, precizând obligaţiile care nu au fost respectate şi modul de calcul al prejudiciului;

12.7. În situaţia executării garanţiei de bună execuţie, parţial sau total, Executantul are obligaţia de a reîntregi garanţia în cauză raportat la restul rămas de executat, în termen de 5 zile lucrătoare de la data notificării emise de către Achizitor.

12.8. Achizitorul se obligă să restituie garanţia de bună execuţie după cum urmează:

- 70% din valoarea garanţiei, în termen de 14 zile de la data semnării fără obiecțiuni a procesului-verbal de recepţie la terminarea lucrărilor, dacă nu a ridicat până la acea data pretenţii asupra ei și nu sunt identificate riscuri pentru vicii ascunse;

- restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finala semnat fără obiecțiuni

12.9 Procesele-verbale de recepţie finală pot fi întocmite şi pentru părţi din lucrare, dacă acestea sunt distincte din punct de vedere fizic şi funcţional, în conformitate cu legislația în vigoare.

12.10 Garanţia lucrărilor este distinctă de garanţia de bună execuţie a contractului.

# 13 Securitate si sanatatea in munca

13.1 Executantul va lua toate măsurile necesare pentru asigurarea securităţii şi sănătăţii Personalului propriu. Executantul se va asigura, în colaborare cu autorităţile sanitare și daca legislatia incidenta in vigoare impune astfel de masuri, că personalul medical, facilităţile de prim ajutor, infirmeria şi serviciul de ambulanţă sunt asigurate în permanenţă pe Şantier şi în încăperi de cazare ale personalului Executantul sau Achizitorului şi că se iau toate măsurile necesare pentru asigurarea asistenţei sociale, condiţiilor de igienă şi prevenirea epidemiilor.

13.2 Executantul va numi un responsabil cu securitatea muncii pe Şantier, care să răspundă de respectarea cerințelor de securitate și sănătate în muncă pentru prevenirea accidentelor. Această persoană va fi calificată pentru o astfel de activitate şi va avea autoritatea de a emite instrucţiuni şi a dispune măsuri de prevenire a accidentelor. Pe parcursul execuţiei Lucrărilor, Executantul va asigura toate facilităţile necesare acestei persoane pentru exercitarea responsabilităţii şi autorităţii sale.

13.3 Executantul poartă răspunderea în cazul producerii evenimentelor generate sau produse de echipamentele tehnice (utilaje, instalaţii etc.), procedee tehnologice utilizate de către lucrătorii săi şi cei aparţinând societăţilor care desfăşoară activităţi pentru acesta (subcontractanţi), în conformitate cu prevederile Legii securităţii şi sănătăţii în muncă nr. 319/2006, a Normelor metodologice de aplicare a Legii nr. 319/2006, aprobate prin H.G. nr. 1425/2006, și a legislației din domeniul securității și sănătății în muncă aplicabilă, precum şi orice modificare legislativă apărută pe timpul desfăşurării contractului.

13.4.În cazul producerii unui eveniment vor fi respectate prevederile legale din domeniul securității și sănătății în muncă privind comunicarea cercetarea și înregistrarea evenimentelor.

13.5.Executantul va transmite, urgent, Achizitorului, detalii referitoare la producerea evenimentului. Executantul va păstra un registru şi va întocmi rapoarte referitoare la securitatea și sănătatea și asistența socială acordată lucrătorilor precum și la daunele aduse proprietăţii.

13.6.Executantul se obliga sa respecte prevederile Legii securităţii şi sănătăţii în muncă nr.319/2006, ale H.G. nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006 precum si prevederile H.G. nr. 300/2006 privind cerinţele minime de securitate şi sănătate pentru şantierele temporare sau mobile precum și a legislației din domeniul securității și sănătății în muncă aplicabilă.

# 14. Riscurile contractului

14.1 Părţile au dreptul de a modifica prin act adiţional durata de execuţie a contractului în sensul majorării acesteia cu o perioadă egală cu cea în care au operat cauzele de risc contractual, în situaţia apariţiei uneia din următoarele situaţii enumerate mai jos cu titlu exemplificativ:

1. utilizarea sau ocuparea de către Achizitor a oricărei părţi a Lucrărilor, cu excepţia celor specificate în Contract;
2. suspendarea execuţiei lucrărilor conform prevederilor pct. 6.3, cu excepţia cazului în care se datorează Executantului;
3. obstacole sau condiţii fizice, condiţiile climatice întâmpinate pe Şantier în timpul execuţiei lucrărilor, care nu puteau fi prevăzute de către un Executant cu suficientă experienţă şi pe care acesta le-a notificat imediat Achizitorului;
4. orice schimbare adusă legii aplicabile Contractului după data depunerii ofertei Executantului aşa cum este specificat în Contract;
5. lipsa fondurilor necesare executării prezentului contract din motive neimputabile Achizitorului.

# Durata de Execuţie

15.1.Execuţia Lucrărilor de reparatii

Executantul va începe execuţia lucrărilor la *Data emiterii ordinului de începere a lucrărilor,* va acţiona cu promptitudine şi fără întârziere şi va termina Lucrările în timpul afectat *Duratei de Execuţie.*

15.2.Emiterea Ordinului de începere a lucrărilor este condiționată de îndeplinirea cumulativa a următoarelor condiţii;

1. constituirea garanţiei de buna execuţie a contractului;
2. semnarea procesului - verbal de predare - primire a amplasamentului liber de orice sarcini care ar putea împiedica realizarea obiectului prezentului contract.

15.3.Durata de execuţie a lucrărilor, începe de la *Data emiterii ordinului de începere a lucrărilor* și este de maxim 24 luni.

# Graficul general de realizare a reparatiilor

16.1. Executarea Lucrărilor se va face în succesiunea si termenele stabilite prin Graficul general de realizare a investiției alcătuit în ordinea tehnologică de execuţie, Anexa nr. 6 la contract, parte integrantă a acestuia.

16.2. Verificarea îndeplinirii obligaţiilor contractuale de către Executant, sub aspectul incadrarii in termenele de execuţie, se va face prin raportarea stadiului de fapt a Lucrărilor la conținutul Graficului general de realizare a investiției.

16.3. În cazul în care Achizitorul constată pe parcurs că desfăşurarea Lucrărilor nu concordă cu graficul general de realizare a investiției din motive neimputabile Executantului, la cererea Achizitorului, Executantul va prezenta un grafic revizuit, în vederea terminării Lucrărilor așa cum sunt prevăzute în contract. Graficul revizuit nu îl va scuti pe Executant de nici una dintre îndatoririle asumate prin contract sau de aplicarea penalităților.

16.4. În cazul în care Achizitorul constată pe parcurs că desfăşurarea Lucrărilor nu concordă cu graficul fizic și valoric de realizare a investiției din motive imputabile Executantului, verificare care se va realiza constant la intervale de maxim 3 luni, achizitorul aplică penalitati de intarziere executantului de 0,04 %/zi din valoarea restului de executat, pana la recuperarea in totalitate a intarzierilor conform graficului asumat, Anexa 6.

16.5. Executantul este de drept în întârziere începând cu ziua următoare scadenței, fără punere formală în întarziere sau efectuarea vreunei alte formalități.

# Prelungirea Duratei de Execuţie

17.1 Executantul are dreptul la prelungirea Duratei de Execuţie în condiţiile art. 22 din prezentele condiții contractuale.

# Întârzierea Execuţiei Lucrărilor

18.1 Toate lucrările contractate vor fi finalizate de Executant si recepţionate de Achizitor în cadrul termenului convenit de parti potrivit pct. 15.1, sub sancţiunea aplicării unor penalitati de întârziere in cuantum de 0,04 %/zi din valoarea restului de executat, (în conformitate cu art. 4 din Legea nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante, cu modificările şi completările ulterioare) in situatia depăşirii Duratei de execuţie, pentru fiecare zi de intarziere, de la data scadentei obligaţiei Executantului si pana la data indeplinirii efective a obligaţiei de finalizare a lucrărilor contractate.

18.2. Executantul este de drept în întârziere începând cu ziua următoare scadenței, fără punere formală în întarziere sau efectuarea vreunei alte formalități.

18.3. Plata sumelor datorate de către Achizitor se efectuează după achitarea de către Executant a sumelor datorate.

18.4. Executantul nu datoreaza penalitati de intarziere atunci cand întârzierile sunt urmare a ocupării amplasamentului, pe o perioadă determinată, cu acordul Achizitorului. In aceasta ipoteza termenul de execuţie ce curge împotriva Executantului va fi prelungit cu durata acestui impediment, constatat in scris de către parti prin reprezentanţii lor imputerniciti in acest sens, prin încheierea unui Act Adiţional la Contract.

18.5. Aceste penalităţi nu vor exonera Executantul de obligaţia de a termina Lucrările sau de alte sarcini, obligaţii sau responsabilităţi pe care le are conform prevederilor Contractului.

18.6. Lucrările trebuie să se deruleze conform Graficului general de realizare a investiției.

18.7. Întârzierea Lucrărilor va fi acceptată în următoarele cazuri:

1. condiţiile climaterice extrem de nefavorabile, precum și temperaturi care, potrivit normelor, normativelor şi agrementelor tehnice, nu permit punerea în execuţie a unor materiale sau procedee tehnice.
2. în cazul în care Achizitorul nu beneficiază de finanţare din motive neimputabile lui; Achizitorul va aduce la cunostinta Executantului aceasta situaţie in termen de 30 zile lucratoare de la data la care a luat cunoştinţa despre aceasta și emite ordin de întrerupere a lucrărilor.
3. interventia unei situații de forță majoră ce poate determina imposibilitatea temporara a Executantului de executare a obligaţiilor contractuale, cu obligația Executantului de informare promptă, a Achizitorului.

Lipsa informării și aprobarii de către Achizitor a întârzierilor prevazute la art 18.7 dă dreptul achizitorului de a refuza prelungirea Duratei de Execuţie a lucrărilor contractate.

# 19. Recepţia lucrărilor de reparatii

19.1.Terminarea lucrărilor

19.1.1Totalitatea lucrărilor sau, dacă este cazul, oricare parte din acestea, prevăzut a fi finalizat într-un termen stabilit prin graficul de îndeplinire a contractului, trebuie finalizat în termenul convenit de părţi, termen care curge împotriva Executantului de la data precizata în Ordinul de începere a lucrărilor.

19.2.Inştiinţarea de Recepţie

19.2.1.Executantul are obligaţia de a notifica în scris achizitorul cu privire la îndeplinirea condiţiilor de recepţie, solicitând acestuia convocarea comisiei de recepţie conform H.G. nr.273/1994 privind aprobarea Regulamentului de recepţie a lucrărilor de construcţii şi instalaţii aferente acestora, cu modificările si completările ulterioare.

19.2.2.În cazul în care comisia de recepție constată că sunt defecte sau neconformități față de proiect, standarde și reglementări tehnice în vigoare, acestea vor fi consemnate intr-un proces verbal şi notificate Executantului, stabilindu-se şi termenele pentru remediere şi finalizare, sub sancțiunea perceperii de penalități în condițiile art. 18 din prezentele condiții contractuale.

19.2.3 Comisia de recepţie are obligaţia de a constata executarea completă a tuturor lucrărilor prevăzute în prezentul contract, prin corelarea prevederilor acestuia cu documentaţia de execuţie şi cu reglementările specifice, cu respectarea exigenţelor prevăzute de lege. În funcţie de constatările făcute, comisia de recepție are dreptul de a aproba, suspenda sau de a respinge recepţia.

19.2.4 Achizitorul va proceda la recepţia lucrărilor potrivit legilor în vigoare şi va înştiinţa Executantul de decizia sa de a recepţiona lucrările transmiţând acestuia o copie a Procesului Verbal de Recepţie la terminarea Lucrărilor.

19.2.5 Executantul va finaliza cu promptitudine lucrările neterminate sau necorespunzătoare din punct de vedere calitativ indicate de Comisia de recepţie şi va elibera Şantierul.

19.2.6 Recepţia finală va fi efectuată conform prevederilor legale, după expirarea perioadei de garanţie.

# 20. Remedierea Defectelor

* 1. Remedierea Defectelor

20.1.1 În orice moment înainte de expirarea perioadei stabilite la art.8 din prezentele condiții contractuale, Achizitorul poate să înştiinţeze Executantul cu privire la orice defecte, fie ele aparente sau ascunse, sau lucrări nefinalizate.

20.1.2 Executantul va remedia, fără costuri suplimentare pentru Achizitor, orice defecte datorate faptului că Materialele, Echipamentele sau calitatea execuţiei nu sunt în conformitate cu agrementele materialelor, fișele tehnice ale echipamentelor, cu prevederile legislației în vigoare și prevederile contractuale.

20.1.3 Neremedierea defectelor sau nefinalizarea lucrărilor în cadrul termenului stabilit prin notificarea Achizitorului va îndreptăţi Achizitorul să efectueze toate lucrările necesare, pe cheltuiala Executantului.

20.1.4Remedierea defectelor calitative apărute din vina Executantului, atât în perioada de execuţie, cât şi în perioada de garanţie stabilită potrivit legii se face pe cheltuiala acestuia;

# Desfacerea şi Testarea

21.1. Achizitorul înştiinţează Executantul cu privire la desfacerea şi/sau testarea oricărei lucrări. Probele și testele necesare dar neprevăzute şi comandate de Achizitor pentru verificarea unor lucrări sau materiale puse în operă vor fi suportate de acesta din urma numai in cazul in care dupa desfacerea/testarea lucrarii nu se constata nicio culpa a Executantului. Executantul are obligaţia să asigure instrumentele, utilajele şi materialele necesare pentru verificarea, măsurarea şi testarea lucrărilor, conform normativelor in vigoare. Costul probelor ,testelor şi încercărilor, inclusiv al manoperei aferente acestora, revine Executantului.

21.2.Executantul are obligaţia de a nu acoperi lucrările care devin ascunse, fără notificarea si aprobarea Achizitorului.

21.3.Executantul are obligaţia de a notifica Achizitorul, ori de câte ori astfel de lucrări sunt finalizate, pentru a fi examinate, testate şi măsurate și pentru care se va întocmi un proces verbal de lucrări ce devin ascunse, semnat de reprezentantul împuternicit al achizitorului .In caz contrar, Executantul are obligaţia de a dezveli orice parte sau părţi din lucrare, pe cheltuiala sa si la dispoziţia Achizitorului, şi de a reface această parte sau aceste părţi din lucrare, dacă este cazul.

# 22.Modificări

**22.1.Dreptul de a Modifica**

22.1.1Modificarea contractului de achiziţie publică, în cursul perioadei sale de valabilitate, se face în condiţiile prevăzute de legislația achizițiilor publice, prin act adiţional la prezentul contract.

# 22.2 Notificarea Promptă

22.2.1Fiecare Parte are obligaţia de a notifica cealaltă Parte de îndată ce are cunoştinţă de existenţa unor circumstanţe care pot întârzia sau împiedica execuţia Lucrărilor.

# 23.Preţul Contractului şi Plata

23.1.Evaluarea Lucrărilor de reparatii

Lucrările vor fi evaluate aşa cum este prevăzut în Propunerea financiară, iar modificările vor fi evaluate în condiţiile respectării prevederilor art 22.

23.2.Situaţii Lunare de Lucrări

23.2.1 La intervale lunare, dupa emiterea Ordinului de incepere a lucrarilor, Executantul va fi îndreptăţit la plata următoarelor:

a) valoarea Lucrărilor real executate;

b) valoarea Materialelor şi Echipamentelor livrate pe Şantier la o dată in prealabil convenita cu Achizitorul și numai în masura în care Executantul face dovada punerii acestora în operă.

23.2.2. Plăţile parţiale pot să fie făcute, la cererea Executantului, la valoarea lucrărilor real executate, cu respectarea termenelor intermediare de execuţie. Lucrările executate trebuie să fie dovedite prin ataşamente însuşite şi confirmate de către reprezentantul împuternicit al achizitorului şi prin situaţii de lucrări provizorii, verificate, însuşite şi confirmate de către prepusii Achizitorului, cu atributii si competente in acest sens.

23.2.3. Situaţiile de plată se confirmă de către Achizitor în termen de 30 zile de la prezentarea acestora la sediul Achizitorului.

23.2.4. Plăţile parţiale se efectuează, de regulă, la intervale lunare, in temeiul comunicarii de catre Executant a facturii fiscale, in format electronic, emisa in temeiul situatiilor de plata acceptate de Achizitor si nu influenţează responsabilitatea şi garanţia de bună execuţie a Executantului; ele nu au valoarea juridica a recepţiei lucrărilor executate, de catre Achizitor.

23.3. In situatia în care o parte din suma solicitată prin situațiile de lucrări sau prin situatia finală de lucrări face obiectul unui diferend între părtile contractante, asupra căruia nu s-a putut conveni amiabil si, pe cale de consecinţă, una dintre părți a dedus litigiul spre soluţionare instanţelor de judecată competente de la sediul Achizitorului, Achizitorul va achita sumele ce exced obiectului litigiului.

23.4. In ipoteza în care părţile au solutionat amiabil diferendul privind sume parţiale din situatiile de lucrări, Achizitorul va efectua plata acestor sume în termen de 30 de zile de la data primirii facturii, emisă de către Executant în temeiul încheierii acordului amiabil.

# 24.Actualizare/Ajustarea Preţului Contractului.

24.1. Prețul Contractului este ferm.

24.2. Prin excepție de la prevederile pct. 24.1. prețul contractului poate fi ajustat în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-au fundamentat preturile ofertate.

# 25.Plăţi Intermediare

25.1. Comunicarea acceptării exprese a situatiilor de lucrări obligă Executantul la emiterea si comunicarea facturii fiscale, condiţie a efectuării plaţii de către Achizitor.

25.2. Temeiul și faptul generator al obligaţiei Achizitorului de plată a contravalorii lucrărilor și materialelor cuprinse în situațiile de lucrări rezida exclusiv în acceptarea expresă a situatiilor de lucrări, urmând ca niciun fel de alte probe, împrejurări sau înscrisuri încheiate în alte condiţii decât cele aici stipulate sa nu aibă aptitudinea de a genera obligaţii de plată în sarcina Achizitorului sau să creeze vreo altă obligaţie în sarcina acestuia.

25.3. Termenul de plată curge de la data comunicării facturii fiscale, sub rezerva emiterii acesteia ca urmare a îndeplinirii procedurilor prealabile mai sus precizate (comunicarea formală a situatiilor de lucrări contrasemnate de reprezentantul împuternicit al achizitorului, urmată de acceptarea expresă a Achizitorului, în urma verificărilor efectuate), urmând ca niciun fel de alte facturi emise în alte condiţii decât cele aici stipulate sa nu creeze vreo obligaţie în sarcina Achizitorului.

25.4. Achizitorul are obligaţia de a efectua plata către Executant în termen de 30 de zile de la acceptarea facturii, cu respectarea prevederilor Legii nr.72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, cu modificările şi completările ulterioare.

# 26.Plata Finală

26.1Situaţiile finale de lucrări se vor depune pana la data recepţiei la terminarea lucrărilor. La data epuizarii acestui termen, Executantul este decazut din dreptul de a depune Situatii de lucrari, cu consecinta dreptului Achizitorului de a refuza primirea altor situaţii de lucrări.

26.2 Plata facturii finale se va face după verificarea şi acceptarea situaţiei de plată definitive de către Achizitor, in termen de 30 de zile de la data acceptarii facturii, intocmita in temeiul Situatiei de plata acceptata (cu respectarea prevederilor Legii nr. 72/2013), de la data primirii facturii, întocmită în temeiul Situației de plată acceptată.

# 27. Moneda de Plată

Moneda de plata si de referinţa a contractului este leul.

# 28. Neîndeplinirea Obligaţiilor

28.1 Neîndeplinirea Obligaţiilor de către Executant

28.1.1.Dacă Executantul abandonează Lucrările, refuză sau nu reuşeşte să respecte instrucţiunile Achizitorului sau nu reuşeşte să ducă la îndeplinire obligaţiile asumate prin contract și graficul de execuție al lucrărilor, Achizitorul va emite o notificare cu referire la acest articol, prin care să specifice obligaţiile neîndeplinite, acordând un termen de 15 zile pentru executarea obligatiei, fără a elimina dreptul achizitorului de a percepe penalități de întârziere conform art. 18. Daca Executantul nu se conformează, Achizitorul considera contractul reziliat de plin drept, fară nicio altă formalitate sau intervenţia vreunei instante, Executantul urmând să plătească penalitati si daune interese în cuantum egal cu valoarea neexecutata a contractului.

28.1.2 După reziliere Executantul trebuie să predea amplasamentul in termen de 5 zile de la primirea notificării de reziliere şi să părăsească Şantierul, lăsând pe Şantier Materialele şi Echipamentele plătite de către Achizitor.

28.1.3 În situația rezilierii contractului ca urmare a neîndeplinirii prevederilor acestuia, Executantul datorează Achizitorului daune-interese în cuantum egal cu valoarea garanției de bună execuție, pe care Achizitorul o reține. În situația în care valoarea prejudiciului suferit de Achizitor este mai mare decât cuantumul garanției de bună execuție, Achizitorul solicită, iar executantul este obligat să plătească diferența în termen de 30 de zile de la primirea notificării Achizitorului. În orice situaţie, Achizitorul păstrează dreptul recuperării prejudiciului produs de Executant, în faţa instanţelor judecătoreşti competente de la sediul Achizitorului.

# 28.2 Neîndeplinirea Obligaţiilor de către Achizitor

28.2.1. În cazul în care Achizitorul, din vina sa exclusivă, nu își onorează obligația de plată a facturii în termen de 30 de zile de la expirarea perioadei convenite, Executantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art.8 din Legea nr.72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea contractului.

# 29.Dizolvare, faliment

29.1 La data la care Achizitorul ia cunoştinţă despre dizolvarea sau falimentul Executantului, prezentul contract se consideră încetat de drept fără îndeplinirea niciunei formalităţi. La aceeaşi data, Achizitorul întreprinde toate măsurile necesare preluării Amplasamentului şi evaluării situaţiei Materialelor si Echipamentelor identificate în Şantier.

29.2 În cazul retragerii autorizaţiei de funcţionare a Executantului, contractul se consideră reziliat de drept fără îndeplinirea vreunei alte formalităţi. După reziliere, Executantul va preda amplasamentul în termen de 5 zile de la primirea comunicării de reziliere si va părăsi Şantierul, lăsând pe acesta, toate Materialele şi Echipamentele plătite de către Achizitor, specificate de către Achizitor în notificare, acestea urmând a fi utilizate până la terminarea lucrărilor. Executantul va plăti daune interese în valoare egală cu valoarea contractului neexecutat.

# 30.Clauze specifice de încetare a contractului

30.1.In situatia modificării contractului cu încălcarea prevederilor art.22, Achizitorul are dreptul de a denunţa unilateral contractul de achiziti publice.

30.2.Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Achizitorul are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

1. Executantul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire, conform legislației în vigoare;
2. contractul nu ar fi trebuit să fie atribuit Executantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

30.3.Contractul de achiziţie este reziliat de drept in situatia in care ofertantul declarat câştigător cu care Achizitorul a încheiat contractul de achiziţie publică se angajeaza sau încheie orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai furnizorului de servicii de achiziţie implicat în procedura de atribuire cu care autoritatea contractantă/furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului.

30.4.Achizitorul poate rezilia Contractul cu efecte depline (de jure) după acordarea unui preaviz de 15 (cincisprezece) zile Executantului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându - se la acestea:

1. Executantul nu execută Contractul în conformitate cu obligaţiile asumate (incluzând, fără a se limita la acestea, executarea necorespunzătoare, executarea cu întârziere, executarea parţială/incompletă etc);
2. Executantul refuză sau omite să aducă la îndeplinire instrucțiunile emise de către Achizitor ori refuză să răspundă solicitărilor acestuia;
3. Executantul cesionează obligaţiile rezultate din Contract ori subcontractează cu nerespectarea prevederilor prezentului Contract;
4. Executantul şi/sau Reprezentanţii săi legali au fost condamnaţ i pentru o infracţiune în legătură cu exercitarea profesiei printr-o Hotărâre Judecătorească definitivă;
5. Executantul se află în culpă profesională gravă ce poate fi dovedită și justificată prin orice mijloc de probă de către Achizitor;
6. Împotriva Executantului şi/sau Reprezentanţilor săi legali a fost pronunţată o Hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor naționale sau intereselor financiare ale Uniunii Europene;
7. Executantul nu furnizează garanţiile sau asigurările solicitate prin prezentul Contract, sau persoana care furnizează Garanţia sau asigurarea nu este în măsură să îşi îndeplinească angajamentele;
8. Executantul şi/sau reprezentanţii acestuia dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

* a acţiona sau a înceta să acţioneze în legătură cu Contractul;
* a favoriza sau nu, a defavoriza sau nu, oricare persoană care are legătură cu Contractul;
* sau dacă oricare din membrii personalului Executantul, agenţi sau Subcontractanţi dau sau se oferă să dea (direct sau indirect), unei persoane, stimulente sau recompense, în modul descris în acest paragraf.

1. În cadrul unei alte proceduri de achiziţie sau procedură de acordare a unei finanţări din bugetul CE, Executantul a fost declarat culpabil de încălcarea gravă a Contractului ca rezultat al neexecutării obligaţiilor Contractuale;
2. Pentru nerespectarea obligațiilor privind conflictul de interese;
3. în oricare dintre situaţiile pentru care în mod expres este prevăzut în Contract dreptul Achizitorului de a solicita rezilierea.
4. Are loc orice modificare organizaţională care implică o schimbare cu privire la personalitatea juridică, natura sau controlul Executantul, cu excepţia situaţiei în care asemenea modificări sunt înregistrate într-un Act Adiţional la prezentul Contract;
5. Apariţia oricărei alte incapacităţi legale care să împiedice executarea Contractului, inclusiv întreruperea finanţării din motive neimputabile Achizitorului;

30.5.În cazul producerii/ apariției oricăruia din evenimentele sau circumstanţele precizate la pct. 30.4 lit.a) – m) Achizitorul, la împlinirea termenului de 15 (cincisprezece) zile, are dreptul să rezilieze Contractul, rezilierea operând de plin drept fără nicio altă notificare prealabilă, fără încuviinţarea vreunei instanţe judecătoreşti şi/sau arbitrale şi fără a mai fi necesară îndeplinirea vreunei alte formalităţi şi, după caz, să evacueze Executantul din locaţia Achizitorului. La rezilierea contractului, Achizitorul are dreptul la despăgubiri cu titlu de daune - interese compensatorii.

30.6.Dacă, înainte de expirarea termenului de preaviz, Executantul remediază situaţiile invocate de către Achizitor ca motiv al rezilierii, înştiinţarea încetează să aibă efect, iar Achizitorul nu va mai fi îndreptăţit să rezilieze Contractul, sub condiţia ca situaţia de încălcare a obligaţiilor Contractuale generată de Executant să nu pericliteze finalizarea în bune condiţii şi la timp a Contractului, caz în care, pe lângă dreptul de a cere rezilierea, Achizitorul va fi îndreptăţit şi la plata de daune-interese.

30.7.În perioada de preaviz susmenţionată Executantul este considerat, de drept, în întârziere, acesta fiind obligat la plata de penalităţi.

30.8.Încetarea prezentului Contract nu va avea niciun efect asupra obligaţiilor deja scadente între părţile Contractante.

30.9.Prevederile prezentelor clauze nu înlătură răspunderea părţii care, în mod culpabil, a cauzat încetarea Contractului.

# 31.Responsabilitatea Executantului faţă de Lucrări

Executantul îşi va asuma întreaga responsabilitate pentru paza şi protecţia tuturor Lucrărilor, Materialelor şi Echipamentelor din Şantier pe toată perioada de execuţie a lucrărilor până la data admiterii Recepţiei la Terminarea Lucrărilor. După această dată responsabilitatea va fi transferată Achizitorului.

# Forţa Majoră

* 1. Dacă o Parte este sau va fi împiedicată prin Forţa Majoră să îşi îndeplinească oricare din obligaţiile sale, Partea afectată va notifica cealaltă Parte in termen de 7 zile de la data constatarii intervenţiei acestor împrejurări si va lua toate masurile care se impun in vederea înlăturării sau limitării consecinţelor sau prejudiciilor produse celeilalte parti. Dacă este necesar, Executantul va suspenda execuţia Lucrărilor şi, în măsura în care, in prealabil, s-a convenit astfel cu Achizitorul, va retrage Utilajele Executantului de pe Şantier.
  2. Forţa majoră exonerează părţile contractante de răspundere pentru neîndeplinirea obligaţiilor contractuale asumate, pe toată perioada în care acţionează, sub rezerva constatarii ei potrivit legii.
  3. Forţa majora nu aduce atingere drepturilor si obligaţiilor părtilor pentru lucrările executate anterior intervenţiei împrejurărilor ce justifica suspendarea executării contractului.
  4. Dacă această situaţie continuă timp de 90 zile, oricare dintre Părţi va putea să transmită o notificare de reziliere a Contractului care va produce efecte în termen de 28 de zile de la data primirii notificării. După rezilierea Contractului, Executantul va fi îndreptăţit la plata sumei rămase neachitate din valoarea Lucrărilor executate, a Materialelor şi Echipamente lor livrate pe Şantier.

# Asigurări

# 33. Obiectul asigurării

* 1. Înainte de începerea Lucrărilor, Executantul va face şi va menţine în vigoare, până la data admiterii, fara obiectiuni, a Procesului Verbal de Recepţie la Terminarea Lucrărilor, asigurări în numele ambelor Părţi pentru:

1. pierderi şi daune produse Lucrărilor, Materialelor, Echipamentelor şi Utilajelor Executantului,
2. responsabilitatea ambelor Părţi în ceea ce priveşte pierderile, daunele, decesul sau vătămările produse unor terţe părţi sau proprietăţilor acestora, rezultate din execuţia Contractului de către Executant, incluzând responsabilităţile acestuia pentru daune aduse proprietăţii Achizitorului, alta decât Lucrările,
3. responsabilitatea ambelor Părţi şi a oricărui reprezentant al Achizitorului pentru decesul sau vătămarea corporală a personalului Executantului cu excepţia cazului în care responsabilitatea rezultă din neglijenţa Achizitorului, a oricărui reprezentant al Achizitorului sau a angajaţilor acestora.
4. pentru fenomene meteorologice deosebite sau calamități.
   1. .Executantul poate incheia un singur contract de asigurare împotriva tuturor riscurilor mai sus precizate si a oricăror altor riscuri care, prin interventia lor, ar putea naşte in sarcina Executantului sau a Achizitorului obligaţii de dezdaunare.
   2. Executantul are obligaţia de a prezenta contractul de asigurare Achizitorului in termen de maxim 5 zile de la data emiterii Ordinului de începere a Lucrărilor. Executantul se obliga si garanteaza ca isi va îndeplini toate obligaţiile asumate prin contractul de asigurare pentru ca, in situatia apariţiei unui eveniment asigurat, societatea de asigurare sa nu refuze plata daunelor din motive imputabile Executantului.
   3. Asigurarea se va încheia cu un asigurator autorizat potrivit legii. Contravaloarea primelor de asigurare va fi suportată de către Executant.
   4. Executantul va opta intre indicarea in cadrul contractului de asigurare a Achizitorului ca tert beneficiar al indemnizaţiei de asigurare sau va cesiona in favoarea acestuia dreptul la indemnizare in ipoteza producerii riscului asigurat, cu notificarea formala a asigurătorului.
   5. Toate asigurările vor respecta cerinţele detaliate la Art. 33.1. Poliţele vor fi emise de către societăţi de asigurare şi în condiţiile aprobate de către Achizitor. Executantul va furniza Achizitorului dovada că toate poliţele necesare sunt în vigoare şi că primele de asigurare au fost plătite.

33.7 Omisiunea Asigurării

Dacă Executantul omite să facă sau să menţină în vigoare oricare dintre asigurările menţionate în Sub-Clauzele anterioare, sau dacă nu reuşeşte să aducă dovezi satisfăcătoare, poliţe sau chitanţe, Achizitorul poate, fără a-i fi prejudiciat alt drept sau măsură corectivă, să facă asigurările necesare, să plătească primele de asigurare cuvenite şi să recupereze valoarea sumelor plătite prin deducere din orice alte sume datorate Executantului.

33.8 In situatia in care Achizitorul, urmare aparitiei unui eveniment asigurat, solicita societatii de asigurare plata daunelor survenite, iar aceasta refuza din motive culpabile Executantului, Achizitorul are drepul de a compensa contravaloarea daunelor solicitate societatii de asigurare cu sumele datorate Executantului.

# Utilizarea Documentelor Executantului de către Achizitor

* 1. În relaţia dintre Părţi, Executantul îşi va păstra dreptul de autor şi alte drepturi de proprietate intelectuală/industriala asupra Documentelor Executantului şi alte documente de proiectare elaborate de către acesta (sau în numele acestuia) până la aprobarea acestor documente de către Achizitor, data de la care devin proprietatea acestuia. (unde e cazul)
  2. Anterior aprobarii menţionate la punctul precedent, Executantul, prin semnarea Contractului, autorizeaza Achizitorul să copieze, să folosească şi sa transmită Documentele Executantul şi alte documente de proiectare elaborate de către Executant (sau în numele acestuia), inclusiv modificările aduse acestora.

34.3 Orice rezultate ori drepturi, inclusiv drepturi de autor sau alte drepturi de proprietate intelectuala ori industriala, dobândite în executarea contractului de servicii vor fi proprietatea exclusiva a beneficiarului, care le va putea utiliza, publica, cesiona ori transfera asa cum va considera de cuviinta, fara limitare geografica ori de alta natura, cu exceptia situatiilor în care exista deja asemenea drepturi de proprietate intelectuala ori industriala.

# 35.Soluţionarea Litigiilor

35.1.Achizitorul si Executantul vor face eforturile pentru a rezolva pe cale amiabilă orice neînţelegere sau litigiu care se poate ivi intre ei, în cadrul sau în legătură cu îndeplinirea Contractului.

35.2.In ipoteza in care părţile nu reusesc o soluţionare amiabilă, litigiul se va soluţiona de catre instantele judecatoresti competente de la sediul Achizitorului.

# 36.Arhivarea

36.1 Toate actele și/sau documentele, înscrisurile, datele, schitele, fotografiile, înregistrările si orice alte asemenea, precum și orice baze de date (după caz), care se află în posesia Executantului în legătura cu Contractul sau care sunt elaborate de catre Executant sau de către personalul acestuia, vor fi arhivate și organizate în mod cronologic, sistematic și exact grupate în dosare, numerotate și denumite în consecinta atat în format tipărit cât și în format electronic, însoțite de un opis astfel încât procesul de identificare al acestora sa fie corespunzător.

36.2 Termenele de arhivare vor fi in conformitate cu legislația din România.

# Codul de conduită

* 1. Executantul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a Achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
  2. În cazul în care Executantul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de servicii sau orice alt contract încheiat cu Achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de Executant în baza contractului.
  3. Plăţile către Executant aferente contractului vor constitui singurul venit ori beneficiu ce poate deriva din contract, şi atât Executantul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
  4. Executantul nu va avea nici un drept, direct sau indirect, la vreo, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
  5. Executantul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, Executantul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării serviciilor ce fac obiectul prezentului contract. Totodată, Executantul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.

**38. Clauze privind protecția datelor personale**

38.1.Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.

38.2. Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

* capacitatea de a respecta drepturile persoanelor vizate privind ștergerea, corectarea sau transferul informațiilor personale
* informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securității datelor a ajuns în atenția acestuia,
* îndeplinirea tuturor îndatoririlor obligatorii privind documentarea conformării cu Regulamentul 679/2016.

*38.3.* Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

*38.4.* Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:

* + vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal
  + vor preveni utilizarea fără autorizație a sistemelor de prelucrare a datelor
  + se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare
  + se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor
  + se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor
  + se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți
  + se vor asigura că datele cu caracter personal sunt protejate de distrugere sau pierdere accidentală
  + se vor asigura că datele colectate în scopuri diferite pot fi prelucrate separat.

Părţile au înţeles să încheie prezentul Contract azi,................................ [data încheierii Contractului], în .......................................[localitatea], în 2 (doua) exemplare originale, unul pentru Executant si unul pentru Achizitor.

|  |  |
| --- | --- |
| **Pentru Achizitor / Beneficiar,**  **A.N. Apele Romane**  **A.B.A. Crisuri** | **Pentru Executant / Contractant,** |
| ........................................................................................ | [Contractantul]..................................................... |
| [numele și prenumele reprezentantului legal al Autorității Contractante] | [numele și prenumele reprezentantului legal al Contractantului] |
| [funcția reprezentantului legal al Autorității Contractante] | [funcția reprezentantului legal al Contractantului] |
| [semnătura reprezentantului legal al Autorității Contractante] | [semnătura reprezentantului legal al Contractantului] |